OpenLLM-France/wikimedia huggingface dataset:
# Leiosauridae

Leiosauridae narrasti genero bat da, 2001ean sorturikoa, Leiosauridae familiaren berrantolatu ondoren. Hego Amerika eta Erdialdeko Amerikan bizi dira. Batzuetan subfamiliatzat hartzen da, Leiosaurinae izenarekin, Tropiduridae familiaren barruan.

## Generoak

* Anisolepis Boulenger, 1885
* Diplolaemus Bell, 1843
* Enyalius Wagler, 1830
* Leiosaurus Duméril & Biron, 1837
* Pristidactylus Fitzinger, 1843
* Urostrophus Duméril & Bibron, 1837

## Kanpo estekak

* Datuak: Q1937474
* Multimedia: Leiosauridae / Q1937474
* Espezieak: Leiosauridae
# Leioproctus huakiwi

Leioproctus huakiwi erle espezie bat da, Leioproctus generoan eta Colletidae familian.

## Erreferentziak

* ↑ «Leioproctus huakiwi» Encylopedia of Life.

## Kanpo estekak

* Datuak: Q2466789
* Espezieak: Leioproctus huakiwi
# Lorena Ochoa

Lorena Ochoa Reyes (Guadalajara, Mexiko, 1981eko azaroaren 15a) mexikar golflaria da. 2007ko apirilaren 23a eta 2010eko maiatzaren 2a bitartean Emakumezkoen Munduko Golf Sailkapeneko lehen postuan sailkatuta egon zen.
* Datuak: Q27194
* Multimedia: Lorena Ochoa / Q27194
# Lorena Castell

Lorena Castell (Bartzelona, 1981eko otsailaren 4a) kataluniar irrati-esatari, telebista aurkezle eta aktorea da.

## Filmografía
### Filmak

Filmak :
| Urtea | Izenburua | Pertsonaia | Oharrak |
| 2008 | Reality | Loli | Film laburra |
| 2009 | Spanish Movie | Juani | |
| 2013 | Secretos | Lorena | Film laburra |

### Telesailak

Telesailak :
| Urtea | Izenburua | Pertsonaia | Oharrak |
| 2002 – 2005 | No n'hi ha prou | Lorena | 9 atalak |

### Telebista saioak

Telebista saioak :
| Urtea | Izenburua | Katea | Oharrak |
| 2008 | ¿Por qué no te callas? | Telecinco | Laguntzailea |
| 2008 | La Via Làctia | 8tv | Aurkezlea |
| 2009 – 2011 | Gran Hermano: El Debate | Telecinco | Laguntzailea |
| 2010 | El marco | Antena 3 | Aurkezlea |
| 2010 | Lo que diga la rubia | Cuatro | Laguntzailea |
| 2010 – 2011 | Gran Hermano 12: Resumen | Telecinco | Aurkezlea |
| 2011 | No le digas a mamá que trabajo en la tele | Cuatro | Aurkezlea |
| 2013 | Tu cara más solidaria 2 | Antena 3 | Lehiakidea |
| 2013 | Lorena y sus Hangouts | Sol Música | Aurkezlea |
| 2013 | Splash! Famosos al agua | Antena 3 | Lehiakidea |
| 2014 | Vivan los bares | La 1 | Aurkezlea |
| 2015 - gaur egun | Zapeando | LaSexta | Laguntzailea |
| 2015 – 2016 | Espejo público | Antena 3 | Laguntzailea |
| 2016 – 2017 | Sol Música no para | Sol Música | Aurkezlea |
| 2017 - gaur egun | Vergüenza Ajena (Made in Spain) | MTV España eta Neox | Aurkezlea |
| 2017 | 1, 2, 3... hipnotízame | Antena 3 | Laguntzailea |
| 2018 | Viajeras con B | Ten | Aurkezlea |

### Irratsaioak

Irratsaioak :
| Urtea | Izenburua | Katea | Oharrak |
| 2011 - gaur egun | Yu no te pierdas nada | Los 40 Principales | Aurkezlea |
* Datuak: Q16300386
* Multimedia: Lorena Castell / Q16300386
# Lorena Guréndez

Lorena Guréndez García (Gasteiz, 1981eko maiatzaren 7a - ) gimnasta ohi arabarra da. Atlantako Jokoetan urrezko domina lortutakoa eta bitan munduko txapelduna izandakoa.

## Biografia

Zazpi urte zituela ekin zion gimnasia erritmikori Gasteizko Oskitxo klubean hain zuzen ere. 1995ean Espainiako Junior Txapeldun bihurtu zen eta bederatzigarrena Europa mailan.
1996an Espainiako selekzioan sartu zen, eta hantxe egon zen 2000. urtean erretiratu arte. Taldeka Budapesten eta Sevillan Munduko Txapelketak eta Atlantako Jokoetan urrezko domina lortu zituen. Atlantan berarekin aritu zutenak Estela Giménez, Nuria Cabanillas, Tania Lamarca, Marta Baldó, Estíbaliz Martínez eta Maider Esparza izan ziren. Sydneyko Olinpiar Joketan izan ondoren utzi zuen kirola. Egun fisioterapeuta da.

## Erreferentziak

* ↑ Fitxa
* ↑ EBOren webgunea
* Datuak: Q860854
* Multimedia: Lorena Guréndez / Q860854
# Lorena Lopez de Lacalle

Lorena Lopez de Lacalle Arizti (Gasteiz, 1959ko abuztuaren 16a) politikari arabarra da.

## Ibilbidea

Europar Parlamentuan lan egin du interprete bezala.
Eusko Alkartasuna alderdiko militantea da 2005etik, eta 2009tik Eusko Alkartasunaren Batzar Nazionaleko kidea.
2007ko abuztutik Arabako Foru Aldundiko Kultura, Euskara eta Kirol diputatua izan zen. Diputatu bezala, Gasteizko Santa Maria Katedraleko fundazioko kide, Artium museoko batzordeko kide eta Gasteizko Arte eta ofizioen eskolaren fundazioko lehendakari izan zen. Añanako gatza haraneko fundazioko lehen lehendakaria izan zen.
Diputatu zela, Iruña Veleiako ostraken aurkikuntzak gertatu ziren. Hasiera batean aurkikuntzei egiazkotasuna eman bazitzaien ere, 2009an Lopez de Lacallek auzitara eraman zituen aurkikuntzak egin zituzten arkeologoak piezak faltsutu izanaren aztarnak zeudela eta.
2011an Eusko Alkartasunako Nazioarteko politika eta garapen laguntzarako idazkari izendatu zuten, eta baita Europako Aliantza Askeko batzordeko kide.
2011ko eta 2015eko foru eta udal hauteskundeetan, Arabako Batzar Nagusietan batzarkide aukeratu zuten, lehengo Bildu koalizioa ordezkatuz eta ondoren EH Bildu koaliziotik.
2012 urtetik, Eurobasque, Europako Mugimenduaren Euskal Kontseiluko lehendakariordea da.
2019tik Europako Aliantza Askearen presidentea da

## Erreferentziak

* ↑ «Albisteak | EHB» ehbildu.eus (Noiz kontsultatua: 2020-04-25).
* ↑ (Gaztelaniaz) ««En cinco años Iruña Veleia atraerá a tantos visitantes como la catedral»» El Correo 2010-05-02 (Noiz kontsultatua: 2020-04-25).
* ↑ Unidad Editorial Internet. «La Diputación se querella contra los responsables del caso Iruña-Veleia | País Vasco | elmundo.es» www.elmundo.es (Noiz kontsultatua: 2020-04-25).
* ↑ (Gaztelaniaz) «Lorena Lopez de Lacalle» EA - Eusko Alkartasuna 2013-10-07 (Noiz kontsultatua: 2020-04-25).
* ↑ «Juntas Generales de Álava» www.jjggalava.eus (Noiz kontsultatua: 2020-04-25).
* ↑ (Gaztelaniaz) «Lorena López de Lacalle (EH Bildu): generosa, comprometida y valiente» Euskal Irrati Telebista (Noiz kontsultatua: 2020-04-25).
* ↑ (Gaztelaniaz) «Lorena Lopez de Lacalle Arizti» EuroBasque (Noiz kontsultatua: 2020-04-25).
* ↑ Lorena López de Lacalle elected as new EFA President European Free Alliance, 2019ko martxoa
* Datuak: Q86454389
# Lorena Llamas

Lorena Llamas García (Igualada, Bartzelona, Katalunia, 1987ko urriaren 25a) kataluniar txirrindulari ohia da eta profesionala izan zen 2016ko abuztutik 2019ra bitartean.

## Ibilbidea

Espainiako txirrindulari apala izatetik, 2016. urtean nabarmendu zen, Frigoríficos Costa Brabia-Naturalium talde amateurraren sorrerari esker. Talde horrek Katalunian bizi ziren hainbat txirrindulari bildu zituen, lasterketa nazionaletan aldizka lehiatu ahal izateko.
2016. urte horretan, Espainiako egutegiaren errebelazioetako bat izan zen, eta Espainiako Selekziok hautatzea lortu zuen nazioarteko zenbait lasterketatan. Nazioarteko posturik onena La Classique Morbian lortu zuen, 21. postua. 19a izan zen Durango-Durango Emakumeen Sarian, Kataluniako Selekzioarekin parte hartuta. Espainiako Txirrindularitza Kopan seigarrena izan zen, nahiz eta batzuetan irabazi zuen Anna Kiesenhofer (denboraldiko beste errebelazio handia Espainian) taldekideari noizbehinka lagundu egin behar izan zion.

### Bizkaia-Durango taldean

Haren proiekzioa ez zen oharkabean pasatu Bizkaia-Durango taldearentzat, eta 2016ko abuztutik aurrera fitxatu egin zuen. Fitxaketa hori polemikoa izan zen, ez baitzuen bere talde amateurraren baimenik lortu, eta Plouayko Emakumezkoen Sari Nagusia Bizkaia-Durangorekin lehiatzen ibiltzeagatik salatu zuten —gainera, bertan helmugatik metro gutxira erori zalapartatsua izan zuen-, eta urteko hurrengo lehiaketetarako betoa jarri zioten.

### Movistar Team taldean

2018an, Movistar Team sortu berrian hasi zen lanean. 2019ko abuztuan, Donostia Klasikoa lehiatu ostean, erretiroa iragarri zuen. Egun batzuk geroago, beste talde batzuen eskaintzak izan zituela onartu zuen, baina profesional bidea talde horrekin uzteko asmoa zuela adierazi zuen.

## Palmaresa

2019
* Eibarko Hiria Sari Nagusia

## Bira handien eta munduko txapelketen emaitzak

Bere kirol-ibilbidean, postu hauexek lortu zituen emakumezkoen Bira Handietan eta errepideko Munduko Txapelketetan:
| Karrera | Karrera | 2016 | 2017 | 2018 | 2019 |
| | Italiako Giroa | — | — | 23.a | — |
| | l'Aude tourra | X | X | X | X |
| | Boucle handia | X | X | X | X |
| Ibilbideko munduko txapelketa | Ibilbideko munduko txapelketa | — | — | 57.a | — |
—: ez zuen parte hartu
X: egin gabeko edizioak

## Taldeak

* Bizkaia-Durango (2016/2017)
* Movistar Team (2018-2019)

## Erreferentziak

* ↑ LORENA LLAMAS. 25 de agosto de 2015.
* 1 2 3 4 5 LLAMAS GARCIA Lorena-All. .
* ↑ Presentación de las féminas del Frigoríficos Costa Brava 2016. 21 de enero de 2016.
* ↑ LORENA LLAMAS - Previa a la Emakumeen Bira. 12 de abril de 2016.
* ↑ COPA ESPAÑA RUTA FEMINAS 2016. .
* ↑ Juanfran de la Cruz. (17 de noviembre de 2016). Anna Kiesenhofer, destape austriaco: “Soy una auténtica novata”. .
* ↑ Lorena LLamas: “Hasta hace 4 años, no tenía ni bici”. 25 de agosto de 2016.
* ↑ L'última pedalada d'una escaladora pura. Regió7 15 de agosto de 2019.
* ↑ Desde el 19 de agosto

## Kanpo estekak

* Lorena Llamas - ProCyclingStats
* Lorena Llamasen fitxa (cqran.com).
* Lorena Llamasen fitxa (sitiodeciclismo.net)
* Datuak: Q27450698
* Multimedia: Lorena Llamas / Q27450698
# Lorena Mateo

Lorena Mateo (Madril, 1989ko ekainaren 24a -) espainiar aktorea da, ezaguna Física o Química, Cuestión de sexon eta beste telesail batzuetan aritzeagatik.

## Filmografia

* Pudor; 2007; Carolina
* Física o Química: 2010-¿?; Daniela
* Siete mesas de billar francés; 2007;
* Cuestión de sexo; 2008
* El diario de Carlota; 2010; Mireia
* Datuak: Q9023734
# Lorena Martínez

Lorena Martínez Oronoz (Irun, 1973) euskal ilustratzailea da.

## Ibilbidea

Botanika eta diseinua ikasi zituen eta lorategiak diseinatzen hasi zen bere lan ibilbidea: gune irekiak antolatuz, landareak eta loreak aukeratuz...
Koloreak eta marraztea bere pasioa zirela jabetu eta, 2000.urtean, lorategiak diseinatzeari utzi eta ilustrazio lanari ekin zion, tarte batean bi lanak uztartzen egon ondoren. Haur eta Gazte Literaturan Juan Kruz Igerabideren eskutik sartu zen. Hain zuzen, Igerabideren bi lan izan ziren ilustratzaile irundarrak ilustratu zituen lehedabizikoak: Ondojoan eta Mintzo naiz isilik elkarlanean argitaratuak, 1999 eta 2001ean, hurrenez hurren.
Ondoren, beste hainbat liburu argitaratu ditu Haur eta Gazte Literaturan, besteak beste Argitxo bildumaren baitan Joanes Urkixok idatzitako zenbait lan (2003, Euskal Herriko Ikastolen Elkartea); Karlos Zabalaren Oilo kontakatiluaren istorioa (Erein, 2004); Juan Kruz Igerabideren Munduko ibaien poemak (Elkar, 2004), Pipitaki (Elkar, 2006) eta Tanta baten istorioa (Ttarttalo, 2011); eta Harkaitz Canok idatzitako Zer demontre dago aulkien azpian? (Pamiela, 2016).
Azken urteetan, bakarka argitaratzeari ekin dio. Horrela sortu zuen Maite dut olerki ilustratua 2014an (Edo!); eta Zortzi kolore (Denonartean, 2017) liburua.
Hainbat erakusketa ere egin ditu, bakarka zein taldeka eta puzzleak, alfabetoak, agendak, egutegiak, kartelak ere ilustratu eta diseinatu ditu.
Kolore planoekin eta forma sintetikoekin lan egitea gustatzen zaio. Nahiz eta ondoren hori digitalizatu, beti eskuz egiten du marra edo trazua, arkatza erabiliz. Akuarelekin lan egiten hasi zen arren, gaur egun collagea erabiltzen du sarritan.
Txokoan inspiratzen duten objektuk eta liburuak erakusteaz gain, lan anitzaren erakusgarri diren liburu, ilustrazio eta collageak, burutu dituen jolas, agenda eta bestelako elementuak ikusi ahal izango dira. Baita sortzeko erabiltzen dituen lanabesak ere.

### Prentsan kolaborazioak

* Behinola aldizkarian. Denbora-pasa

## Irudi galeria

* Lorena Martínez, loredun emakume baten ilustrazioa
* Lorena Martínez, itsasoaren ilustrazioa
* Lorena Martínez, euritako baten ilustrazioa
* Lorena Martínez, azeri baten ilustrazioa

## Erreferentziak

* ↑ Oronoz, Lorena Martinez. Lorena Martínez Oronoz. (Noiz kontsultatua: 2017-12-05).
* ↑ Irudigileak - Galtzagorri Elkartea. (Noiz kontsultatua: 2017-12-05).
* ↑ «Galtzagorri. Behinola. Denbora-pasa» Behinola aldizkaria ISSN 1575-8168. 36.zkia (2017ko abendua)61 orr.

## Kanpo estekak

* Lorena Martínezen webgunea
* Datuak: Q44689694
# Luca Pacioli

Luca Pacioli (Izengoitia: Luca di Borgo) Italiar matematikaria (Borgo del Santo Sepolcro, 1445 – Erroma, 1514). Matematikako eskolak eman zituen Perugia, Napoli, Milan, Pisa, Bolonia, Venezia eta Erroman. Pacioliren obra nagusia, Summa de arithmetica, geometria, proportioni et proportionalità (1494), entziklopedia moduko bat da, bere garaiko matematikaren ezagutza osoa biltzen duena. Lehen zatia aritmetikari eta algoritmoari buruzkoa da; bigarrena, berriz, geometria praktikoari buruzkoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Giovanni da Veronaren intarsia-k, De Divina Proportione-ren irudiak erreproduzitzen dituena.
# Luca della Robbia

Luca della Robbia (Florentzia, 1399/1400 aldean – Florentzia, 1482) Pizkundeko italiar eskultore, zeramikagile eta zilargina izan zen.

## Bizitza eta lanak

Luca della Robia Florentzian jaio zen 1400 aldean. Ghiberti edo Nanni di Banco izan zituen maisuak, adituen ustez. Estilo gozoa eta lasaia erabili zuen. Terrakota beirakararen teknika asmatu eta obra txiki zein handietan erabili zuelako da, batez ere, ezaguna.
Della Robiaren lehenengo obra ezaguna, eta ospetsuena, Cantoria da (1430), Florentziako katedraleko kantarien pulpitua. Donatellok egindakoaren bikia da, eta beste lan batzuetan ere jardun zuten biek batera. Della Robiaren pulpituak marmolezko erliebe bikainak ditu. Metopa grekoen antzera moldatu zuen obra hau, eta panel elkarretatik berezietan zehar banatu zituen kantari eta musikarien erliebeak. Donatellok erabili zuen espazioaren kontzeptu bertsua erabili zuen, beste zenbait obratan bezala (adibidez, Florentziako katedraleko sakristia berriko atean), baina ez da haren dinamismoaren arrastorik ikusten. Izan ere, Della Robiak konposizioaren oreka bilatu zuen eta oso obra neurritsuak egin zituen.
Materialei dagokienez, terrakota erabili zuen batez ere (marmola baino merkeagoa eta lantzen errazagoa baitzen) eta bere obrak babesteko eta dotoretzeko esmalte beirakarak erabili ohi zituen. Horrek aukera ematen zuen pintura, eskultura eta arkitektura elkarri uztartzeko, eta horrela lortu zuen garai hartako artisten helburu nagusietako bat, hau da, artearen sintesia lortzea. Della Robiak teknika horri jarraituz egin zituen hainbat eta hainbat obra txiki, Ama Birjinaren eta Haurraren irudiak batez ere, eta ospe handia lortu zuen bere lantegiak. Baina, Luca della Robiak beste lan handiago batzuetan ere erabili zuen teknika hura, adibidez Peretolako Santa Maria elizako ziborioan, Pazzi kaperako tondoetan, etab.
Luca hil ondoren haren iloba Andreak jarraitu zuen osabaren lantegian lanean, eta terrakota beirakararen teknika industrializatu zuen arren, artelan bikainak osatu zituen hark ere, Florentziako Errugabeen ospitaleko (italieraz: Spedale degli Innocenti) erliebeak esaterako).

## Iruditegia

* Florentziako katedrelako cantoria bat, harrian.
* Brontzezko ateak, Florentziako katedralean.
* Kupula baten barnea, apainketa zeramikoa.
* Pistoiako lan bat.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/11/15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q194977
* Multimedia: Luca della Robbia / Q194977
# Luca Rambaldi

Luca Rambaldi (1994ko abenduaren 9a) arraunlari italiarra da, eta 2018ko Munduko Arraunketa Txapelketetan eta Europako Arraunketa Txapelketetan urrezko lau domin ditu skull laukoitzean. Bosgarren geratu zen Italiako laukotea 2020ko Udako Olinpiadetan. 2024ko Udako Olinpiar Jokoetan, berriz, zilarrezko domina lortu zuten.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Skull laukoitza |
| Munduko Txapelketak ||||
| 2017 | Sarasota | 03 ! | Skull bikoitza |
| 2018 | Plovdiv | 01 ! | Skull laukoitza |
| 2019 | Ottensheim | 03 ! | Skull laukoitza |
| Europako Txapelketak ||||
| Urtea | Lekua | Domina | Proba |
| 2013 | Sevilla | 03 ! | Skull laukoitza |
| 2017 | Racice | 01 ! | Skull bikoitza |
| 2018 | Glasgow | 01 ! | Skull laukoitza |
| 2019 | Luzerna | 02 ! | Skull laukoitza |
| 2020 | Poznan | 02 ! | Skull bikoitza |
| 2021 | Varese | 01 ! | Skull laukoitza |
| 2023 | Bled | 03 ! | Skull bikoitza |

## Erreferentziak

* ↑ Txantiloi:Italian «Mondelli oro europeo» La Provincia 4 August 2018.
* ↑ (Italieraz) Scheda di Luca Rambaldi. canottaggio.org.
* ↑ (Ingelesez) «Rowing RAMBALDI Luca - Tokyo 2020 Olympics» olympics.com.

## Kanpo estekak

* Datuak: Q47184237
* Multimedia: Luca Rambaldi / Q47184237
# Luca Sangalli

Luca Sangalli Fuentes (Donostia, Gipuzkoa, 1995eko otsailaren 10a) euskal herritar futbolaria da, Italiar jatorrikoa. Puntaerdi lanetan aritzen da Sansen. Talde horretara 2014/2015 denboraldian igo zuten gazte mailetatik. 2015eko udan errealarekin zeukan kontratua 2017 arte luzatu zuen.
Industria Ingeniaritza Unibertsitate Masterra ikasten ari da Mondragon Unibertsitatean. Bere anai nagusia, Marco futbolaria da ere, Alcorconen jokatu du.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Sanse | 2.B | 2014/15 | 28 | 0 | - | - | - | - | - | - | | | - | - | 28 | 0 |
| Sanse | 2.B | 2015/16 | 30 | 5 | - | - | - | - | - | - | | | - | - | 30 | 5 |
| Sanse | 2.B | 2016/17 | 38 | 3 | - | - | - | - | - | - | | | - | - | 38 | 3 |
| Sanse | 2.B | 2017/18 | 19 | 5 | - | - | - | - | - | - | | | - | - | 19 | 5 |
| Sanse | Denera | Denera | 95 | 13 | - | - | - | - | - | - | | | - | - | 95 | 13 |
| Real Sociedad | 1. | 2018/19 | 18 | 1 | 1 | 0 | - | - | - | - | | | - | - | 19 | 1 |
| Real Sociedad | 1. | 2019/20 | 11 | 0 | 3 | 2 | - | - | - | - | | | - | - | 14 | 2 |
| Real Sociedad | 1. | 2020/21 | 0 | 0 | 0 | 0 | - | - | 0 | 0 | | | 0 | 0 | 0 | 0 |
| Real Sociedad | Denera | Denera | 29 | 1 | 4 | 2 | - | - | 0 | 0 | - | - | 0 | 0 | 33 | 3 |
| Sanse | 2. | 2021/22 | 20 | 1 | - | - | - | - | - | - | - | - | - | - | 20 | 1 |
| Sanse | Denera | Denera | 20 | 1 | - | - | - | - | - | - | - | - | - | - | 20 | 1 |
| Cartagena | 2. | 2022/23 | 22 | 0 | 3 | 0 | - | - | - | - | - | - | - | - | 25 | 0 |
| Cartagena | Denera | Denera | 22 | 0 | 3 | 0 | - | - | - | - | - | - | - | - | 25 | 0 |
| Málaga | 1.F | 2023/24 | 19 | 1 | 1 | 0 | - | - | - | - | - | - | - | - | 20 | 1 |
| Málaga | 2. | 2024/25 | - | - | - | - | - | - | - | - | - | - | - | - | - | - |
| Málaga | Denera | Denera | 19 | 1 | 1 | 0 | - | - | - | - | - | - | - | - | 20 | 1 |
| Ibilbide osoan | Ibilbide osoan | Ibilbide osoan | 195 | 16 | 8 | 2 | - | - | 0 | 0 | - | - | 0 | 0 | 203 | 18 |

## Erreferentziak

* ↑ Hamar jubenil Sansera igoko dira, Realsociedad.com ; 2014ko ekainaren 23a
* ↑ Luca Sangalli eta Giraltek Realarekin berritu dute Realsociedad.com 2015-06-03

## Kanpo estekak

* Datuak: Q19948121
* Multimedia: Luca Sangalli / Q19948121
# Luca de Tenaren glorieta (Sevilla)

Luca de Tenaren Glorieta, Sevillan dago, Maria Luisa Parkean, Espainiako Plazaren parean. Bertan, 1954an Emilio Laiz Camposek eginiko brontzezko soingain bat ikus daiteke. Soingain hau, hasiera batean, Luca de Tena hil zen urtean egitekoa zen, 1929ko Sevillako Iberoamerikar Erakusketa ospatu zen urtean, baina ez zen posible izan 25 urte beranduagora arte.
Bere irudia ohoratzen eta "Sevillak D. Torcuato Luca de Tena y Alvarez Ossoriori (1861-1929)" dioen idazkun bat duen soingainaz gain, aurrean iturri bat du, soingainaren atzean eta glorietaren alboetan, erlaxatzeko erabil daitezkeen sabaidun gune batzuk daude, soingainaren atzean dagoen kaiola erako etxetxoa, hegaztiak eta loreak agertzen diren freskoez margotua dago. Gune hauek, udaberriko eferbeszentzian, aldi berean, olan lana eginez, tokia freskatu eta estaltzen duten landare igokariz apaindutako pergola batzuen bidez elkartuak daude.
Anibal Gonzalezen Glorieta eta Lotoen Glorietaren artean dago.

## Irudi galeria

* "Hegaztien Kaiola"ren barnealdea
* "Hegaztien Kaiola"ren barnealdea
* "Hegaztien Kaiola"ren barnealdea, datekin

## Kanpo estekak

* Datuak: Q11682116
* Multimedia: Gloriette of Luca de Tena / Q11682116
# Lucainena de las Torres

Lucainena de las Torres Almeriako udalerria da. 2009ko urtarrilaren 1eko erroldaren arabera herriak 690 biztanle zituen.

## Ikus, gainera

* Almeriako udalerrien zerrenda

## Kanpo estekak

* (Gaztelaniaz) Udalerriari buruzko informazioa.
* Datuak: Q1358027
* Multimedia: Lucainena de las Torres / Q1358027
# Luca Signorelli

Luca d'Egidio di Ventura (Cortona, 1450 inguruan - Cortona, 1523ko urriaren 16a), ezagunagoa Luca Signorelli eta Luca da Cortona ezizenez, Pizkundeko italiar margolaria izan zen.

## Bizitza

Piero della Francescaren ikasle eta lankide izan bazen ere, lehen obretan jadanik maisuaren moldeetatik aldendu zen (Città di Castelloko freskoak, madonnak, 1474). 1476tik 1479ra Loreton lan egin zuen eta, 1481ean, Florentziako beste margolari batzuekin batera, Erromara joan zen; han Moisesen azkeneko egunak eta beste fresko batzuk egin zituen Kapera Sixtinorako.
1482tik 1493ra bitartean, Italiako erdialdean jardun zuen lanean; ordukoak dira, besteak beste: Madona eta Familia Santua (Uffizi Galeria); Panen garaipena (1488, Berlinen 1944an desegina); Madona eta Santuak (1484, Perugiako katedrala).
XV. mende amaierako fresko-egilerik handiena izan zen. Haren adierazpen plastiko ahaltsuak Michelangeloren moldea iragartzen du: Monte Oliveto Maggioreko klaustroa (San Benitoren historia, 1497tik aurrera) eta Orvietoko katedraleko San Brizio kapera (Antikristoa, Azken judizioa, Haragiaren berpizkundea, 1499-1504).

## Margokera

Haren pinturek Piero della Francesca maisuaren irudien handitasun bera badute ere, dramatismo handiagoz hornitu zituen Signorellik. Errealismo anatomikoa Antonio Pollaiuolorengandik bide dator. Koloreen kontrasteak, argiztapen dramatikoa, espazioaren egituratze nabarmena (simetriaren erabilera) dira Signorelliren pinturaren beste ezaugarri batzuk.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q7031
* Multimedia: Luca Signorelli / Q7031
# Lucabindiita

Lucabindiita mineral bat da.

## Ezaugarriak

Lucabindiita elementu kimiko mineralaren formula kimikoa hau da: ${\ce {(K,NH4)As4O6(Cl,Br)}}$. Sistema hexagonalaren arabera sortzen ditu kristalak.

## Erreferentziak

* 1 2 (Ingelesez) «Lucabindiite: Mineral information, data and localities.» www.mindat.org (Noiz kontsultatua: 12-05-2019).